CI รายได้ 4Q/58 เข้าสู่จุดฟื้นตัวแนะซื้อ 4.05 บ.อัพไซด์สูง 60%
CI คาดรายได้ไตรมาส 4/58 เข้าสู่จุดฟื้นตัวประเมินมูลค่าเหมาะสมปี 59 ที่ 4.05 บาท อิง PER ที่ระดับ 6 เท่า ซึ่งใกล้เคียงค่าเฉลี่ยของกลุ่มผู้พัฒนาอสังหาริมทรัพย์รายเล็กที่มีรายได้ช่วง 2 - 5 พันล้านบาท ซึ่งราคาหุ้นปัจจุบันมี Upside สูงกว่า 60%
18 พ.ย. 2558

บล.โนมูระ พัฒนสินระบุในบทวิเคราะห์ (18 พ.ย.) ว่า บริษัท ชาญอิสสระ ดีเวล็อปเมนท์ จำกัด (มหาชน) หรือ CI รายได้ไตรมาส 4/58 เข้าสู่จุดฟื้นตัว จากการโอนโครงการ ISSI สุขสวัสดิ์ และบ้านทิวทะเล เฟส 2 ที่จะเริ่มรับรู้รายได้ 300 และ 80 ล้านบาท หนุนรายได้ทั้งปีแตะระดับ 2.04 พันลบ. พลิกจากขาดทุนในปี 57 เป็นกำไร 113 ล้านบาท และเร่งตัวสู่ 2.22 พันล้านบาท ในปี 59 จากการโอนโครงการดังกล่าวเต็มปี บวกกับการนำโครงการศรีพันวา เฟส 2 มูลค่า 1,150 ล้านบาท ขายเข้ากอง REIT ในช่วงไตรมาส 2/59 ช่วยหนุนกำไรเพิ่มขึ้นสู่ 486ล้านบาท หรือคิดเป็น 328.9% เทียบช่วงเดียวกันของปีก่อน
ประเมินมูลค่าเหมาะสมปี 59 ที่ 4.05 บาท อิง PER ที่ระดับ 6 เท่า ซึ่งใกล้เคียงค่าเฉลี่ยของกลุ่มผู้พัฒนาอสังหาริมทรัพย์รายเล็กที่มีรายได้ช่วง 2 – 5 พันล้านบาท ซึ่งราคาหุ้นปัจจุบันมี Upside สูงกว่า 60%
ปัจจุบันสูงถึงกว่า 3.3 พันลบ. ทยอยรับรู้รายได้ตั้งแต่ไตรมาส 4/58 ผสานกับโครงการใหม่ในมือรองรับการเติบโตต่อเนื่องจนถึงปี 60 นอกจากนี้บริษัทมีแผนระดมทุนผ่าน REIT โดยในช่วงไตรมาส 2/59 จะขายโครงการศรีพันวาเฟส 2 รับรู้รายได้ราว 362 ลบ. บวกกับช่วยหนุนฐานะทางการเงินให้แข็งแกร่ง